Choroba syna
Synovi zatekajú sople,má suchý dráždivý kašel a teplotu.Môžem mu nasadiť sinupred akut spolu s robitusinom na suchý a dráždivý kašel a k tomu paralen od teploty?
Dobrý deň,
Ďakujeme za vašu otázku. Liek Robitussin Antitussicum môže pri súbežnom užívaní s liekom Sinupret Akut, ktorého úlohou je podporiť vykašliavanie skvapaľneného hlienu, oslabiť reflex kašľa, čo následne vedia k závažnej kumulácii hlienu a vzniku zápalu. Z tohto dôvodu sa uvedená kombinácia liekov neodporúča.
Pri zatekaní hlienov do dolných dýchacích ciest sa neodporúča tlmiť reflex kašľa. Ak nie je postačujúci sekretolytický účinky lieku Sinupret Akut, je možné ho kombinovať napríklad s liekom
Ambroxol
. Tento liek zvyšuje vylučovanie hlienu z dýchacích ciest, tvorbu pľúcneho surfaktantu (látky pokrývajúcej vnútorné steny pľúcnych mechúrikov) a stimuluje činnosť riasiniek, ktoré zaisťujú transport hlienu. Tieto účinky vedú k významnému skvapalneniu, lepšiemu pohybu a vylučovaniu hlienu, čo vedie k uľahčeniu vykašliavania a zmierneniu kašľa. Dávkovanie je závislé od veku dieťaťa. Užíva sa 2-3x denne s jedlom alebo bez jedla.
Pri liečbe je potrebné piť dostatočné množstvo tekutín, ktoré napomáhajú účinku expektorancií.
Na zníženie zvýšenej telesnej teploty alebo horúčky je bezpečné s uvedenými liekmi podávať aj liek Paralen (liečivo paracetamol).
Liek Sinupret Akut je vhodný pre osoby staršie ako 18 rokov. V prípade, že je váš syn mladší, odporúčam podávať
tablety
alebo
perorálne kvapky
Sinupret.
Prajem skoré uzdravenie.
S pozdravom
Mgr. Tamara Jakúbeková